Document ID: 31998R0486

KOMISSION ASETUS (EY) N:o 486/98,
annettu 27 päivänä helmikuuta 1998,
neuvoston asetuksessa (ETY) N:o 804/68 tarkoitetun tuen määrän vahvistamisesta voin ja kerman yksityiselle varastoinnille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan,
sekä katsoo, että
voi- ja kermamarkkinoiden interventioihin sovellettavista yksityiskohtaisista säännöistä 28 päivänä helmikuuta 1995 annetun komission asetuksen (EY) N:o 454/95 (3), sellaisena kuin se on viimeksi muutettuna asetuksella (EY) N:o 895/96 (4), 12 artiklan 4 kohdassa säädetään, että asetuksen (ETY) N:o 804/68 6 artiklan 2 kohdassa tarkoitettu tuki yksityiselle varastoinnille vahvistetaan vuosittain, ja tämän tuen osat on tarpeen vahvistaa, ennen kuin vuoden 1998 varastoon tuontia koskevat toimet alkavat, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 804/68 6 artiklan 2 kohdassa tarkoitettu tuki vahvistetaan seuraavalla tavalla tonnilta voita tai vastaavaa niiden yksityisten sopimusten osalta, jotka on tehty vuonna 1998:
a) 24 ecua kiinteiltä kuluilta;
b) 0,35 ecua sopimuspohjaiselta varastointipäivältä kylmävarastointikulujen osalta;
c) määrä sopimuspohjaiselta varastointipäivältä, lasketaan käyttäen 91 prosenttia voin interventiohinnasta, ilmaistaan kansallisena valuuttana, voimassa sopimuspohjaisen varastoinnin ensimmäisenä päivänä, vuosittaisen 5 prosentin korkotason perusteella.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 1998.

Labels: 3
17
19